5. CARINSKA UNIJA

Pogodba o ustanovitvi Evropske skupnosti, Tretji del, Naslov I: Prosti pretok blaga, Poglavje 1: Carinska unija

31992 R 2913: Uredba Sveta (EGS) 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1), kakor je bila nazadnje spremenjena z:

- 32000 R 2700: Uredbo (ES) št. 2700/2000 Evropskega parlamenta in Sveta z dne 16.11.2000 (UL L 311, 12.12.2000, str. 17);

31993 R 2454: Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) 2913/92 o Carinskem zakoniku Skupnosti (UL L 253, 11.10.1993, str. 1), kakor je bila nazadnje spremenjena z:

- 32002 R 0444: Uredbo Komisije (ES) št. 444/2002 z dne 11.3.2002 (UL L 68, 12.3.2002, str. 11).

Uredba (EGS) št. 2913/92 in Uredba (EGS) št. 2454/93 se za nove države članice uporabljata ob upoštevanju naslednjih posebnih določb:

1. Ne glede na člen 20 Uredbe (EGS) št. 2913/92 je blago, ki je na dan pristopa v razširjeni Skupnosti v začasni hrambi ali v carinski rabi in v postopkih iz členov 4(15)(b) in od (16)(b) do (g) te uredbe, ali ki se prevaža v razširjeni Skupnosti po opravljenih izvoznih formalnostih, ob vnosu v prosti promet oproščeno carin in drugih carinskih ukrepov, pod pogojem, da se predloži eno izmed naslednjih dokazil:

(a) dokazilo o preferencialnem poreklu, ki je bilo ustrezno izdano pred dnem pristopa v skladu z enim izmed evropskih sporazumov (našteti spodaj) ali v skladu z enakovrednim preferencialnim sporazumom, ki so ga nove države članice sklenile med sabo in ki vsebuje prepoved povračila ali izvzetje iz carin na materiale brez porekla, ki se uporabljajo pri izdelavi izdelkov, za katere je izdano ali sestavljeno dokazilo o poreklu (pravilo "prepovedi povračila");

(b) katerokoli dokazilo o skupnostnem statusu iz členov 314c in 315 Uredbe (EGS) št. 2454/93.

2. Za namene izdajanja dokazil iz odstavka 1(b) zgoraj, upoštevajoč položaj na dan pristopa in poleg določb člena 4(7) Uredbe (EGS) št. 2913/92, "blago Skupnosti" pomeni blago, ki je:

- v celoti pridobljeno na območju katerekoli izmed novih držav članic pod pogoji enakimi tistim iz člena 23 Uredbe (EGS) št. 2913/92 in ne vsebuje blaga uvoženega iz drugih držav ali območij;

- uvoženo iz držav ali območij razen zadevne države in sproščeno v prosti promet v tej državi;

- pridobljeno ali proizvedeno v zadevni državi bodisi izključno iz blaga, navedenega v drugi alinei tega odstavka, bodisi iz blaga, navedenega v prvi in drugi alinei tega odstavka.

Evropski sporazumi:

- 21994 A 1231 (34): Evropski sporazum o pridružitvi med Evropskimi skupnostmi in njihovimi državami članicami na eni strani in Češko republiko na drugi strani - Protokol 4 o definiciji pojma izdelki s poreklom in načinih upravnega sodelovanja [5];

- 21998 A 0309 (01): Evropski sporazum o pridružitvi med Evropskimi skupnostmi in njihovimi državami članicami na eni strani in Republiko Estonijo na drugi strani - Protokol 3 o definiciji pojma izdelki s poreklom in načinih upravnega sodelovanja [6];

- 21998 A 0202 (01): Evropski sporazum o pridružitvi med Evropskimi skupnostmi in njihovimi državami članicami na eni strani in Republiko Latvijo na drugi strani - Protokol 3 o definiciji pojma izdelki s poreklom in načinih upravnega sodelovanja [7];

- 21998 A 0220 (01): Evropski sporazum o pridružitvi med Evropskimi skupnostmi in njihovimi državami članicami na eni strani in Republiko Litvo na drugi strani - Protokol 3 o definiciji pojma izdelki s poreklom in načinih upravnega sodelovanja [8];

- 21993 A 1231 (13): Evropski sporazum o pridružitvi med Evropskimi skupnostmi in njihovimi državami članicami na eni strani in Republiko Madžarsko na drugi strani - Protokol 4 o definiciji pojma izdelki s poreklom in načinih upravnega sodelovanja [9];

- 21993 A 1231 (18): Evropski sporazum o pridružitvi med Evropskimi skupnostmi in njihovimi državami članicami na eni strani in Republiko Poljsko na drugi strani - Protokol 4 o definiciji pojma izdelki s poreklom in načinih upravnega sodelovanja [10];

- 21999 A 0226 (01): Evropski sporazum o pridružitvi med Republiko Slovenijo na eni strani in Evropskimi skupnostmi in njihovimi državami članicami, ki delujejo v okviru Evropske unije na drugi strani - Protokol 4 o definiciji pojma "izdelki s poreklom" in načinih upravnega sodelovanja [11];

- 21994 A 1231 (30): Evropski sporazum o pridružitvi med Evropskimi skupnostmi in njihovimi državami članicami na eni strani in Slovaško republiko na drugi strani - Protokol 4 o definiciji pojma "izdelki s poreklom" in načinih upravnega sodelovanja [12].

3. Brez poseganja v uporabo kateregakoli ukrepa, ki izhaja iz skupne trgovinske politike, je dokazilo o poreklu, ki ga ustrezno izdajo tretje države v okviru preferencialnih sporazumov sklenjenih med novimi državami članicami in temi državami ali v okviru enostranske nacionalne zakonodaje novih držav članic, sprejeto v novih državah članicah pod pogojem, da:

(a) pridobitev takega porekla podeli preferencialno tarifno obravnavo na podlagi preferencialnih tarifnih ukrepov iz člena 20(3)(d) in (e) Uredbe (EGS) št. 2913/92, ki jih vsebujejo sporazumi ali ureditve, ki jih je sklenila ali sprejela Skupnost glede tretjih držav ali skupin držav;

(b) so bili dokazilo o poreklu in prevozni dokumenti izdani najkasneje na dan pred dnem pristopa;

(c) se dokazilo o poreklu predloži carinskim organom v obdobju štirih mesecev od dne pristopa.

Če je bilo blago v novi državi članici deklarirano za uvoz pred dnem pristopa, je v skladu s preferencialnimi ureditvami, ki tedaj veljajo v tej novi državi članici, tudi naknadno izdano dokazilo o poreklu v skladu s temi ureditvami lahko sprejeto v novih državah članicah, pod pogojem, da je predloženo carinskim organom v obdobju štirih mesecev od dne pristopa.

4. Češki, Estoniji, Latviji, Litvi, Madžarski, Poljski, Sloveniji in Slovaški se dovoli ohraniti pooblastila, s katerimi je bil v okviru sporazumov, sklenjenih s tretjimi državami podeljen status "pooblaščenih izvoznikov", pod pogojem, da je:

(a) taka določba predvidena tudi v sporazumih teh tretjih držav z Unijo, sklenjenih pred dnem pristopa;

(b) in da pooblaščeni izvozniki uporabljajo pravila o poreklu Skupnosti.

Ta pooblastila nove države članice najkasneje eno leto od dne pristopa nadomestijo z novimi pooblastili, ki se izdajo pod pogoji iz zakonodaje Skupnosti.

5. Zahtevke za naknadno preverjanje dokazila o poreklu, ki je bilo izdano v skladu s preferencialnimi sporazumi in ureditvami iz odstavkov 3 in 4 zgoraj, sprejemajo pristojni carinski organi sedanjih držav članic in novih držav članic v obdobju treh let po izdaji zadevnega dokazila o poreklu ter jih lahko vlagajo ti organi v obdobju treh let po sprejemu dokazila o poreklu v podporo deklaraciji o prostem prometu.

6. Če so bili dokazilo o poreklu in/ali prevozni dokumenti izdani pred dnem pristopa in če so glede trgovine z blagom med novimi državami članicami in sedanjimi državami članicami ali med samimi novimi državami članicami potrebne carinske formalnosti, se uporabijo določbe protokolov o definiciji pojma "izdelki s poreklom" in načinih upravnega sodelovanja ustreznih sporazumov.

7. Postopki, ki urejajo carinsko skladiščenje iz členov od 84 do 90 in od 98 do 113 Uredbe (EGS) št. 2913/92 in iz členov od 496 do 535 Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Postopek se zaključi v skladu s pogoji iz zakonodaje Skupnosti. Če zaključek postopka povzroči nastanek carinskega dolga, se plačani znesek šteje za lastna sredstva Skupnosti. Če je znesek carinskega dolga določen na podlagi narave uvoznega blaga, carinske vrednosti in količine uvoznega blaga v trenutku sprejema deklaracije za njegov vnos v carinsko skladiščenje in je bila ta deklaracija sprejeta pred dnem pristopa, te podlage izhajajo iz zakonodaje, ki se je v novih državah članicah uporabljala pred dnem pristopa.

8. Postopki, ki urejajo aktivno oplemenitenje, iz členov od 84 do 90 in od 114 do 129 Uredbe (EGS) št. 2913/92 in iz členov od 496 do 523 in od 536 do 550 Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Postopek se zaključi v skladu s pogoji iz zakonodaje Skupnosti. Če zaključek postopka povzroči nastanek carinskega dolga, se plačani znesek šteje za lastna sredstva Skupnosti. Če je znesek carinskega dolga določen na podlagi tarifne uvrstitve, količine, carinske vrednosti in porekla uvoznega blaga v trenutku sprejema deklaracije za njegov vnos v aktivno oplemenitenje in je bila ta deklaracija sprejeta pred dnem pristopa, te podlage izhajajo iz zakonodaje, ki se je v novih državah članicah uporabljala pred dnem pristopa.

- Če zaključek postopka povzroči nastanek carinskega dolga se, da bi se ohranilo enakost med imetniki dovoljenj v sedanjih državah članicah in novih državah članicah, plača kompenzacijske obresti na uvozne dajatve, ki so od dne pristopa dolgovane v skladu s pogoji iz zakonodaje Skupnosti.

- Če je bila deklaracija za aktivno oplemenitenje sprejeta po sistemu povračila in je carinski dolg, glede katerega se zahteva povračilo, nastal pred dnem pristopa, povračilo izvede nova država članica na lastne stroške v skladu s pogoji iz zakonodaje Skupnosti.

9. Postopki, ki urejajo predelavo pod carinskim nadzorom iz členov od 84 do 90 in od 130 do 136 Uredbe (EGS) št. 2913/92 in iz členov od 496 do 523 in od 551 do 552 Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Postopek se zaključi v skladu s pogoji iz zakonodaje Skupnosti. Če zaključek postopka povzroči nastanek carinskega dolga, se plačani znesek šteje za lastna sredstva Skupnosti.

10. Postopki, ki urejajo začasni uvoz iz členov od 84 do 90 in od 137 do 144 Uredbe (EGS) št. 2913/92 in iz členov od 496 do 523 in od 553 do 584 Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Postopek se zaključi v skladu s pogoji iz zakonodaje Skupnosti. Če zaključek postopka povzroči nastanek carinskega dolga, se plačani znesek šteje za lastna sredstva Skupnosti. Če je znesek carinskega dolga določen na podlagi tarifne uvrstitve, količine, carinske vrednosti in porekla uvoznega blaga v trenutku sprejema deklaracije za njegov vnos v začasni uvoz in je bila ta deklaracija sprejeta pred dnem pristopa, te podlage izhajajo iz zakonodaje, ki se je v novih državah članicah uporabljala pred dnem pristopa.

- Če zaključek postopka povzroči nastanek carinskega dolga se, da bi se ohranilo enakost med imetniki dovoljenj v sedanjih državah članicah in novih državah članicah, plača kompenzacijske obresti na uvozne dajatve, ki so od dne pristopa dolgovane v skladu s pogoji iz zakonodaje Skupnosti.

11. Postopki, ki urejajo pasivno oplemenitenje iz členov od 84 do 90 in od 145 do 160 Uredbe (EGS) št. 2913/92 in iz členov od 496 do 523 in od 585 do 592 Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Postopek se zaključi v skladu s pogoji iz zakonodaje Skupnosti. Če zaključek postopka povzroči nastanek carinskega dolga, se plačani znesek šteje za lastna sredstva Skupnosti. Člen 591, drugi pododstavek Uredbe (EGS) št. 2454/93 se smiselno uporablja za blago na začasnem izvozu, ki je bilo začasno izvoženo v nove države članice pred dnem pristopa.

12. Dovoljenja, ki so bila izdana pred dnem pristopa za uporabo carinskih postopkov iz odstavkov 8, 9 in 11 zgoraj, veljajo do konca svoje veljavnosti ali eno leto od dne pristopa, kar se zgodi prej.

13. Postopki, ki urejajo nastanek carinskega dolga, vknjižbo in naknadno izterjavo iz členov od 201 do 232 Uredbe (EGS) št. 2913/92 in iz členov od 859 do 876a Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Izterjava se izvede v skladu s pogoji iz zakonodaje Skupnosti. Če pa je carinski dolg nastal pred dnem pristopa, izterjavo izvede zadevna nova država članica v svojo korist v skladu s pogoji, ki veljajo v njej.

14. Postopki, ki urejajo povračilo in odpust dajatev iz členov od 235 do 242 Uredbe (EGS) št. 2913/92 in iz členov od 877 do 912 Uredbe (EGS) št. 2454/93 se za nove države članice uporabljajo ob upoštevanju naslednjih posebnih določb:

- Povračilo in odpust dajatev se izvede v skladu s pogoji iz zakonodaje Skupnosti. Če pa se dajatve, katerih povračilo ali odpust se zahteva, nanašajo na carinski dolg, ki je nastal pred dnem pristopa, povračilo in odpust dajatev izvede zadevna nova država članica na lastne stroške v skladu s pogoji, ki veljajo v njej.

[5] UL L 360, 31.12.1994, str. 2. Sporazum, kakor je bil nazadnje spremenjen s Sklepom št. 2/2001 Pridružitvenega sveta EU-Češka z dne 23.1.2001 (UL L 64, 6.3.2001, str. 36).

[6] UL L 68, 9.3.1998, str. 3. Sporazum, kakor je bil nazadnje spremenjen s Sklepom št. 3/2001 Pridružitvenega sveta EU-Estonija z dne 19.2.2001 (UL L 79, 17.3.2001, str. 26).

[7] UL L 26, 2.2.1998, str. 3. Sporazum, kakor je bil nazadnje spremenjen s Sklepom št. 1/2001 Pridružitvenega sveta EU-Latvija z dne 23.1.2001 (UL L 60, 1.3.2001, str. 54).

[8] UL L 51, 20.2.1998, str. 3. Sporazum, kakor je bil nazadnje spremenjen s Sklepom št. 1/2001 Pridružitvenega sveta EU-Litva z dne 25.1.2001 (UL L 85, 24.3.2001, str. 24).

[9] UL L 347, 31.12.1993, str. 2. Sporazum, kakor je bil nazadnje spremenjen s Sklepom št. 4/2000 Pridružitvenega sveta EU-Madžarska z dne 22.12.2000 (UL L 19, 20.1.2001, str. 26).

[10] UL L 348, 31.12.1993, str. 2. Sporazum, kakor je bil nazadnje spremenjens Sklepom št. 4/2000 Pridružitvenega sveta EU-Poljska z dne 29.12.2000 (UL L 19, 20.1.2001, str. 29).

[11] UL L 51, 26.2.1999, str. 3. Sporazum, kakor je bil nazadnje spremenjen s Sklepom št. 5/2000 Pridružitvenega sveta EU-Slovenija z dne 22.12.2000 (UL L 48, 17.2.2001, str. 23).

[12] UL L 359, 31.12.1994, str. 2. Sporazum, kakor je bil nazadnje spremenjen s Sklepom št. 2/2001 Pridružitvenega sveta EU-Slovaška z dne 22.2.2001 (UL L 85, 24.3.2001, str. 27).

--------------------------------------------------